******

**NOĆ MUZEJA U HRVATSKOM ŠKOLSKOM MUZEJU**

***Za one koji žele znati više***

U Noći muzeja 2014. posjetite Hrvatski školski muzej, razgledajte stalni postav i izložbu *Kao Hlapić i Gita – Siročad u Hrvatskoj potkraj 19. i početkom 20. stoljeća* te sudjelujte u „dodatnoj nastavi“ koju smo za vas priredili.

Krasopisu i vezenju križićem će vas dodatno poučiti djelatnice Hrvatskoga školskog muzeja, priču o  Hlapiću ćete u strip pretočiti s Učilištem za likovno obrazovanje, kreativnost i dizajn – Studio Tanay, a sat „domaćinstva“ vodit će djelatnici  M&M slastičarnice.

Na ulazu u Muzej čeka vas posebna slatka ulaznica. Vidimo se!

Za sudjelovanje u „dodatnoj nastavi“ predbilježite se na [hsm@hsmuzej.hr](mailto:hsm@hsmuzej.hr) ili 01/4855716, broj mjesta je ograničen!

18:00 – 19:15               Sat krasopisa

18:00 – 19:15     Sat likovnog sa Studijem Tanay – Hlapić u stripu

19:00 – 20:15               Sat domaćinstva s M&M slastičarnicom

20:00 – 21:15               Sat likovnog sa Studijem Tanay – Hlapić u stripu

21:00 – 22:15               Sat domaćinstva s M&M slastičarnicom

22:00 – 23:15               Sat ručnog rada – vezenje križićem

Priključite se pedagoško-humanitarnom projektu HŠM-a

**„Budi dobar kao sunce!“**

Molimo sva naša sunašca da tijekom Noći muzeja „osunčaju“ HŠM sa slikovnicama, enciklopedijama, knjigama, školskim priborom, školskim torbama, materijalima za radionice, igračkama, početnicama, s brojnim poklonima za djecu bez odgovarajuće roditeljske skrbi!